cyanic-selkie/wikianc huggingface dataset:
Andries Myburg
Pennevrug
Ds. Myburg het saam met kollegas in die bediening ’n paar werke gepubliseer: Dominee ek wil weet, 1 & 2 (Vrae en antwoorde oor geloofsvrae) (1980); Die ouderling op huisbesoek (waarvan hy self blykbaar twee geskryf het); Die diaken op huisbesoek; Glo En Jy Sal Lewe, die Brief aan die Romeine onder redaksie van prof. dr. Christie Coezee toe hulklasgroep 25 jaar in die bediening was (1986).
Harlan Briggs
Harlan Briggs (17 Augustus 1879 – 26 Januarie 1952) was 'n Amerikaanse akteur. Hy was bekend vir sy rolle in die rolprente Dodsworth (1936), Abe Lincoln in Illinois (1940), The Bank Dick (1940), en My Pal Trigger (1946).
Tsjoekotka-skiereiland
Die skiereiland is tradisioneel die tuiste van inheemse inwoners van Siberië en Russiese setlaars. Dit lê aan die Noordelike Seeroete. Dit is die ligging van die strafkamp/loodmyn waar Cornelius Rost beweer het hy ’n gevangene was, soos beskryf in die boek As Far as My Feet Will Carry Me deur Josef Martin Bauer.
Tutsi
Die Tutsi of Abatutsi vorm 'n sosiale groep (kaste), inheems aan die Groot Mere-streek van Oos-Afrika, wat weens koloniale magspolitiek as 'n etniese groep misverstaan word. Hulle vorm die tweede grootste etniese groep in beide Burundi en Rwanda, waar hulle saam met die Hutu en die Twa bly. Daarbenewens leef Tutsi in aangrensende streke van die Demokratiese Republiek die Kongo, Tanzanië en Uganda. Hulle praat Kirundi in Burundi of Kinyarwanda in Rwanda, twee Bantoetale binne die Niger-Kongo-taalfamilie, as moedertaal. Bykomende lingua franca-tale wat hulle gebruik, sluit in Engels, Frans en Swahili, onderskeidelik amptelike tale van hul tuislande. Saam met die Dinka in Suid-Soedan is hulle van die langste mense in Afrika.
Woolworths
Rasherrie
In September 2012 het hulle 'n rasherrie ontketen omdat hulle advertensies vir poste wit applikante uitgesluit het. Volgens Solidariteit maak die Wet op Gelyke Indiensneming nie voorsiening vir die uitsluiting van enige ras tydens die aansoekproses nie, en het dan geëis dat dit vir alle rasse oopgestel word. Volgens hul advertensie se herbewoording sou Woolworths "voorkeur gee aan kandidate uit aangewese groepe, in oorleg met ons indiensneming-ekwiteitbenadering".
Rockmusiek
In die tweede helfte van die 1970's het punk-rock gereageer deur gestroopte, energieke sosiale en politieke kritiek te lewer. Punk was in die 1980's 'n invloed op nuwe golf, post-punk en uiteindelik alternatiewe rock. Vanaf die negentigerjare het alternatiewe rock begin rockmusiek oorheers en die hoofstroom binnegedring in die vorm van grunge, Britpop en indie rock. Verdere fusie-subgenres het intussen na vore gekom, waaronder pop-punk, elektroniese rock, rap-rock en rap metal, asook bewuste pogings om die geskiedenis van rock te herbesoek, insluitend die garage rock / post-punk en techno-pop herlewings aan die begin van die 2000's. In die 2010's het die kulturele relevansie van die genre stadig agteruitgegaan en is in 2017 deur hip-hop as die gewildste genre in die Verenigde State oorgeneem.
Vidius Nel
Opleiding
Nel se ouers verhuis in 1924 na Bedford waar hy tot in 1931 sy eerste skoolopleiding ontvang. Van die ouderdom van 10 jaar af was die leraar van die gemeente Glen Lynden ds. O.A. Cloete, die latere ds. Nel se medeleraar van 1950 tot 1952 in die NG gemeente Somerset-Wes. Nel matrikuleer in 1942 aan die Hoërskool Templeton op Bedford as die enigste matrikulant van daardie jaar omdat sy ouers nie kon bekostig nie om hom skool toe te stuur in Grahamstad of op Somerset-Oos, soos die gebruik van die inwoners van die distrik destyds was. Van 1943 tot 1945 is hy student aan die Universiteit van die Oranje-Vrystaat in Bloemfontein en behaal die graad B.A. (Admissie). Hierna vertrek hy na Stellenbosch waar hy aan die teologiese Kweekskool studeer en einde 1949 as proponent gelegitimeer word. Van sy klasmaats was latere predikante soos Jan Hanekom, Andries Gouws en Kosie Terreblanché. Omdat hulle ouers arm was, het sy broer ds. Coligny Nel, wat leraar van die NG gemeente Durban-Wes van 1942 tot 1947 en van die NG gemeente Melville van daardie jaar tot en met die afstigting van Aucklandpark in 1958 was, Vidius geldelik bygestaan.
Eerste gemeente
Prop. V.O. Nel word op 6 Mei 1950 as medeleraar van die NG gemeente Somerset-Wes bevestig deur ds. O.A. Cloete, toe reeds leraar van Somerset-Wes, met Gordonsbaai as standplaas. Prof. F.J.M. Potgieter, hoogleraar aan die Kweekskool, lewer die rede terwyl 16 leraars aan die handeoplegging deelneem, onder wie die 83-jarige ds. A.F. Louw en di. E.G. Malherbe, M.W. Odendaal, W.J. Theron en J.A. van Blerk.
Malgas (eiland)
In 1601 het dit die Nederlandse seevaarder Joris van Spilbergen al opgeval hoe dig bevolk met robbe en voëls die eilande in Saldanhabaai is. Kort hierna kom Franse pelsjagters om die eilande te eksploiteer en beskou dit as Franse eiendom. Sansy-eiland was hul grootste bron. In 1648 sterf die Fransman l’Ecluse hier. Kort na Van Riebeeck se vestiging aan die Kaap stuur hy kapt. Sijmon Turver na die pelseilande om hulle as VOC-eiendom te annekseer. Turver herdoop Sansy-eiland in 1656 tot Malgasseneiland.
Barend de Klerk
Huwelikslewe
duimnael|220px|regs|Ds. en mev. B.J. de Klerk en vermoedelik hul dogter op haar troudag op [[Middelburg, Oos-Kaap|Middelburg, Kaap. Hy was die plaaslike Gereformeerde leraar van 1939 tot 1944.]] In 1931 is hy getroud met Irene Bouman. Uit die huwelik is twee seuns en ’n dogter gebore. Ná haar oorlyde tree hy in 1944 in die huwelik met Maria (Marietjie) van der Walt van Middelburg, Kaap. Uit die huwelik is ook twee seuns en ’n dogter, Mathilda (getroude van Van der Schyff) gebore. Drie van die seuns het ook predikant geword:
Uit prof. dr. De Klerk se pen het verskyn: Meetsnoere van die jeug, Die Roomse gevaar en Vorme en karakter van die Biblisisme.
Antjie Krog
Uitgesprokenheid
In 1990 word sy aangestel as berymer in die Psalmkommissie van die Afrikaanse Kerke, ’n betrokkenheid wat sy in 1992 bedank na die onttrekking van die Sinode van die Gereformeerde Kerk aan die Kommissie uit protes teen haar aanstelling.
Vertalings en samestellings
As samesteller versorg sy onder andere Deurloop, ’n keuse uit die essays van haar moeder, Dot Serfontein; Losvoor, ’n versameling van Afrikaanse gedigte; Die dye trek die dye aan, ’n bundel erotiese poësie saam met Johann de Lange en saam met Alfred Schaffer versorg sy Nuwe stemme 3, ’n bundel gedigte uit die werk van belowende digters.
John Qualen
John Qualen (8 Desember 1899 – 12 September 1987) was 'n Amerikaanse akteur. Hy was bekend vir sy rolle in die rolprente The Grapes of Wrath (1940), Casablanca (1942), Anatomy of a Murder (1959), en The Man Who Shot Liberty Valance (1962).
Koffiebaai
Die dorp het sy naam gekry toe 'n skip vol koffiebone hier in 1863 gestrand het. Baie koffieplante het daarna in die volgende jaar opgekom. Die bekende Gat-in-die-muur natuurverskynsel is 8 km suid van Koffiebaai.
Prefektuur
Frankryk
Die prefek is die enigste Franse hoë amptenaar waarvan die bestaan en rol in die grondwet vervat word. Artikel 72 van die Franse grondwet van 4 Oktober 1958 stel dat die afgevaardigde van die regering belas is met die nasionale belang, adminstratiewe beheer en wetstoepassing.
FIFA-wêreldranglys
Die FIFA-wêreldranglys word sedert Desember 1992 deur FIFA gepubliseer om lande se nasionale sokkerspanne volgens prestasie van die sterkste tot die swakste te sorteer.
Prefektuur
China
Die moderne Chinese prefektuur is 'n betreklik onlangse skepping. Wanneer die woord "prefektuur" gebruik word in literatuur oor Antieke China, verwys dit óf na xian of zhou, wat twee ander soorte administratiewe afdelings was.
1972
Die jaar 1972 was 'n skrikkeljaar wat volgens die Gregoriaanse kalender op 'n Saterdag begin het. Dit was die 72ste jaar van die 20ste eeu n.C. In teenstelling met gewone jare het die jaar 366 dae en 'n 29 Februarie gehad.
Alpha Herculis
Eienskappe
α¹ Herculis is ’n ART-ster met ’n waterstof- sowel as heliumskil om ’n gedegenereerde koolstof-suurstof-kern. Dit is op ’n geraamde afstand van 360 ligjare van die Son af, volgens Hipparcos, en het ’n radius van sowat 280 miljoen km, wat rofweg 400 mson, of 1,87 AE, is. As Rasalgethi in die middel van die Sonnestelsel was, sou sy radius verder gestrek het as die wentelbaan van Mars teen 1,5 AE, maar nie heeltemal so ver as die Asteroïdegordel nie. Nes die meeste rooireuse aan die einde van hul bestaan verloor Rasalgethi baie massa en dit vorm ’n dun gasomhulsel wat minstens 90 AE ver strek.
Cachoeira do Sul
Cachoeira do Sul is 'n nedersetting in die deelstaat Rio Grande do Sul in suidoostelike Brasilië. Dit is geleë op die koördinate 30°02'21″S, 52°53'38″W sowat 196 km vanaf die deelstaat se hoofstad, Porto Alegre, en 2226 km vanaf die federale hoofstad Brasília.
Wolf Kibel
Al vier eenmantentoonstellings wat Kibel voor sy dood gehou het, was mislukkings. Een van die redes waarom Kibel se kuns nie aanvaar is nie, is omdat hy hom nie soos die meeste Suid-Afrikaanse kunstenaars by mooi landskaptonele en stillewes bepaal het nie. Sy onderwerpkeuses het uit sy onmiddellike omgewing gekom: informele portretstudies van sy vriende, alledaagse voorwerpe en huislike toneeltjies.
Smørrebrød
Brood
Die brood vorm 'n baie belangrike deel van die Skandinawiese kookkuns, veral rugbrød wat uit suurdeeg bestaan. Dit is 'n donker, swaar brood wat dikwels vooraf gesny is, in kleurverskeidenheid wissel van lig- en donkerkleurig, en tot volgraanbrood verfyn is. Dit vorm die basis van smørrebrød, wat nouverwant is aan die Sweedse smörgås.
NG gemeente Southfield
Die NG gemeente Southfield was ’n gemeente van die Nederduitse Gereformeerde Kerk in Kaapstad se suidelike voorstad Southfield, maar nadat Afrikaanssprekendes in dié gebied drasties afgeneem het vanaf die laat 1980’s, is die gemeente ingelyf by Plumstead, hoewel laasgenoemde eers in 1977 gestig is.
Epiteelweefsel
Klierepiteel
Klierepiteel bestaan uit kubusepiteel of kolomepitee wat die vermoë besit om stowwe soos slym, hormone, spysverteringsensieme, melk en was, te sekreteer. In sy eenvoudigste vorm bestaan dit uit kolomepiteel wat gewysig is tot sogenaamde bekerselle wat gedurig slym afskei en sodoende die oppervlak wat met hierdie kolomepiteelselle uitgevoer is, altyd slymerig en vogtig te hou, byvoorbeeld in die respirasiegange. Kubusepiteel kan ook gerangskik wees om 'n meersellige, eenvoudige klier te vorm, byvoorbeeld die vetkliere van die vel, of dit kan uit baie selle bestaan om 'n meersellige, saamgestelde klier te vorm, byvoorbeeld 'n skildklier.
Kewerslak
Gedrag
Kewerslakke is seediere wat wêreldwyd voorkom en hoofsaaklik in die getysone en die branderstrook leef. Enkele kleiner spesies is ook al in die diepsee tot op 'n diepte van 4 000 m aangetref. Bedags heg die kewerslakke hulle aan die rotse vas en kruip snags rond, terwyl hulle met hul raspertong wiere van die rotse skraap. As hulle genoeg gevreet het, keer hulle altyd na hul eie plek op die rotse terug. Die kruipbeweging vind baie stadig met behulp van die voet plaas en wanneer hulle gaan sit, heg hulle hulself stewig met die voet en die stekelpantser aan die rots vas.
Erica woodii
Erica woodii is 'n plant wat tot die genus Erica behoort. Die plant is inheems aan Gauteng, KwaZulu-Natal, Lesotho, Mpumalanga, Noordwes, Oos-Kaap, Noordwes en die Vrystaat.
Knopie
Bewaring
In Junie 2021 het die polisie 'n dosyn mans by 'n plaas in die Wes-Kaap gearresteer vir die besit van 4 000 Conophytum acutum; dit was 'n verrassing aangesien wetenskaplikes gedink het daar is net sowat duisend van die plantjies in die natuur en geen op die betrokke plaas nie. Spanne by die Kirstenbosch Botaniese Tuin versamel en kategoriseer sade van Conophytum en ander vetplante in samewerking met die Millennium Saadbank.
Kalium
Aanwendings
Die gebruik van sy verbindings is met 'n aantal ordes van grootte belangriker as die metaal s'n. Kaliumverbindings is veral belangrik as kunsmis.
Isotope
Daar is sewentien isotope van kalium bekend. Die nie-sintetiese vorm van kalium bestaan uit drie isotope: K-39 (93.3%), K-40 (0.01%) en K-41 (6.7%). K-40, wat natuurlik voorkom, verval na stabiele Ar-40 (11.2%) deur elektronvangs en deur positronvrystelling en na stabiele Ca-40 (88.8%) deur beta-verval. K-40 het 'n halfleeftyd van 1,250 ×miljard jaar.
Eitemal
Kultuurstryder
Soms neem hy sterk standpunt in teen wat hy as gevaarpunte in die lewe van die Afrikaner sien. Tydens die Tweede Wêreldoorlog is hy as Stormjaer lid van die Ossewa-Brandwag en tree by verskeie van hierdie organisasie se vergaderings as spreker op. Hy praat Duits vlot en het ’n groot bewondering gehad vir die Duitse kultuurprestasies in veral die musiek en letterkunde. In September 1942 word hy gearresteer op grond van foutiewe beriggewing in Die Volkstem van ’n toespraak wat hy op 11 September 1942 op die jaarvergadering van die Afrikaanse Kultuurvereniging in die Pretoria stadsaal gemaak het. Voordat die redakteur ’n regstelling kan publiseer word Eitemal volgens die noodregulasies tydens die oorlog gearresteer en eers in die Johannesburgse middestad en daarna vir ’n maand in die Sentrale Gevangenis in Pretoria aangehou, eers in eensame afsondering en later saam met ander gevangenes. Teen die selmure krap hy dan strofes uit Die lied van jong Suid-Afrika uit. Hy word deur advokaat Oswald Pirow verdedig en word vrygelaat wanneer die staat nie hulle saak kan bewys nie. In 1946, voor die besoek van Koning George VI aan Suid-Afrika, publiseer hy die anonieme vlugskrif ''Die koning! Is hy welkom''? Sy lewe lank is hy ’n lojale ondersteuner van die Nasionale Party. Hy is op 24 Junie 1984 in sy huis Sommerhier op Stellenbosch weens longversaking oorlede.
Oorspronklike werke
Sy oorspronklike werke:
Frans-Guyana
Ekonomie
Frans-Guyana is sterk afhanklik van Frankryk vir subsidies en goedere. Die hoof nywerhede is vissery, wat verantwoordelik is vir driekwart van die gebied se uitvoere, goudmynbou en bosbou. Verder dra die Guiana Ruimtesentrum (Frans: Centre Spatial Guyanais) by Kourou ongeveer 25% tot die BBP by en verskaf werk aan sowat 1700 mense. Die sentrum is in 1964 net buite Kourou opgerig. Die ligging is gekies as gevolg van die gunstige breedtegraad naby die ewenaar. Dit is in 1968 in bedryf gestel en van 1979 dien dit veral as lanseerterrein vir die Europese Ruimteagentskap se Ariane-vuurpyle wat nou meer as die helfte van die wêreld se satelliete in wentelbane plaas.
Daar is weinig vervaardiging in Frans-Guyana en landbou is onderontwikkeld. Toerisme, veral eko-toerisme is aan die groei. Werkloosheid is 'n groot probleem teen ongeveer 20% tot 30%. In 2004 was die BBP per capita van Frans-Guyana 12 887 euro, wat ongeveer 60% van die van die Europese Unie gemiddeld is en die hoogste in Suid-Amerika.
Vervoer
Frans-Guyana se hoof seehawe is Dégrad des Cannes, geleë in die rviermonding van die Mahuryrivier, in die commune Remire-Montjoly, 'n suidoostelike woonbuurt van Cayenne. Byna al Frans-Guyana se in- en uitvoere word deur die hawe behartig. Die hawe is in 1969 gebou en het die ou hawe van Cayenne vervang wat nie die moderne verkeerslas kon hanteer nie.
Demografie
Die hoof Indiaanse groepe, wat ongeveer 3%-4% van die bevolking uitmaak, is die Arawak, Emerillon, Galibi (nou die Kaliña genoem), Palikour, Wayampi (ook beklend as die Oyampi) en Wayana.
Charles Rennie Mackintosh
Glasgow School / Jugendstil
Technicolor SA
Geskiedenis
Thomson-Brandt en Thomson-CSF is in 1982 deur die Franse staatspresident François Mitterrand genasionaliseer. Thomson-Brandt word hernoem tot Thomson SA (Sociéte Anonyme) en smelt met Thomson-CSF saam.
In 2000 koop Thomson Multimedia Technicolor van Carlton Television (in besit van Carlton Communications) in die Verenigde Koninkryk.
Charles Quigley
Charles Quigley (12 Februarie 1906 – 5 Augustus 1964) was 'n Amerikaanse akteur. Hy was bekend vir sy rolle in die rolprente The Game That Kills (1937), Speed to Spare (1937), Daredevils of the Red Circle (1939), en The Crimson Ghost (1946).
Kilometer per uur
Kilometer per uur is ’n eenheid van spoed wat die afstand wat in ’n uur afgelê word in kilometer aandui.
Beiroet
Beiroet is die regeringssetel van Libanon en speel 'n sentrale rol in die Libanese ekonomie, met die meeste banke en besighede in die sentrale distrik, Badaro, Rue Verdun, Hamra, Ryad el Soloh straat en Achrafieh. Na die vernietigende Libanese burgeroorlog het die kulturele landskap van Beiroet 'n groot heropbou ondergaan. Beiroet word geïdentifiseer en hoog aangeslaan vir boekhouding, advertensies, bankwese, finansies en die regte, en word deur die Globalization and World Cities Research Network as 'n Beta-wêreldstad beskou.
Agelas ceylonica
Agelas ceylonica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Debra Lawrance
Debra Lawrance (gebore 1 Januarie 1957) is 'n Australiese aktrise. Sy is bekend vir haar rolle in die televisiereekse Sons and Daughters (1982), Home and Away (1988), Blue Heelers (1994), en Please Like Me (2013).
Transpirasie
Regulasie
Plante reguleer die transpirasietempo deur die grootte van die maagopenings te beheer. Die transpirasietempo word ook beïnvloed deur die verdampingsvraag van die atmosfeer rondom die blaar, soos die geleiding van die grenslaag, humiditeit, temperatuur, wind en sonlig. Saam met bogrondse faktore kan grondtemperatuur en vog 'n invloed op die opening van die maag hê, en dus die transpirasietempo. Die hoeveelheid water wat deur 'n plant verloor word, hang ook af van die grootte en die hoeveelheid water wat by die wortels opgeneem word. Transpirasie is verantwoordelik vir die meeste van die waterverlies deur 'n plant deur die blare en jong stingels. Transpirasie dien om plante te verdamp, aangesien die verdampende water hitte-energie wegvoer as gevolg van die groot latente verdampingshitte van 2260 kJ per liter.
Bento (databasis)
Bento is ’n databasistoepassing vir Mac OS X wat deur FileMaker Inc. gemaak word. Bento verskil effens van die maatskappy se vlagskipproduk, FileMaker Pro deurdat dit erg steun op sjablone en integrasie met ander toepassings. Apple se Adresboek- en iCal-toeps is by verstek by Bento se databronne ingesluit en die data kan vanuit Bento gewysig word. Op 31 Julie 2013 het FileMaker aangekondig dat hy Bento op 30 September 2013 gaan staak.
Jane Duncan (akademikus)
Jane Duncan is 'n akademikus, openbare intellektueel en aktivis aan die Departement Joernalistiek van die Universiteit van Johannesburg in Suid-Afrika.
Bento (databasis)
Versoenbaarheid
Bento is slegs bruikbaar met Mac OS X 10.5 of nuwer weens die program se afhanklikheid van funksieswat nie beskikbaar is in vorige weergawes van die bedryfstelsel nie. Sekere aksies soos wisseling tussen sjablone gebruik Core Animation om die wisseling te animeer. Dit sluit ook integrasie met Time Machine in vir rugsteundoeleindes en iCal 3.0 is nodig om data regstreeks vanuit Bento in iCal te wysig.
Jane Duncan (akademikus)
Geselekteerde publikasies
'n Seleksie van die boeke en joernaalartikels wat sy gepubliseer het:
Bento (databasis)
Kontroversie oor opgradering
In die aanspreek van produkprobleme wat na 1.0.2 gevind is vir die 2.0-vrystelling, het ons die produk in betekenisvolle en soms argitektoniese wyses bygewerk. Eenvoudig gestel beteken dit dat daar geen manier is waarop die regstellings in 2.0 maklik teruggewerk kan word in 1.0 nie. Ons sou 1.0 moes herontwerp totdat dit effektief 2.0 geword het. Deur dit te doen sou weergawe 2.0.3, wat hierdie week as ’n gratis opdatering vir Bento 2.0.1/2.0.2 vrygestel word, aansienlik vertraag het. Dir sou dus ook die volgehoue ontwikkeling van die hele Bento-produkreeks vertraag het."
Soos op 26 September 2010 kos Bento 3 $49 vir ’n enkele gebruiker en $99 vir ’n gesinspakket met vyf lisensies.
M.L. de Villiers
Ds. Marthinus Lourens (M.L.) de Villiers (die Paarl, 31 Julie 1885 - Wellington, 17 Mei 1977) was 'n leraar in die Nederduitse Gereformeerde Kerk van 1912 tot 1930, daarna tot sy dood voltyds musikant en is veral bekend om sy toonsetting van Die Stem.
Simonstad
In 1919 neem hy 'n beroep aan na die NG gemeente Simonstad (vandag NG gemeente Vishoek). Die uitwerking van sy buitemuurse studie aan die Universiteit van Kaapstad se S.A. Musiekkollege op die harmoniese vorm van sy latere komposisies, veral in sy Vier Kunsliedere, blyk duidelik. Sy blywendste prestasie bly egter dat hy, ná 'n mislukte eerste poging, in 1921 'n toonsetting maak van Langenhoven se Die Stem van Suid-Afrika, wat later Suid-Afrika se amptelike Volkslied sou word en waarvan 'n Afrikaanse en 'n Engelse vers in die nuwe Suid-Afrikaanse Volkslied behoue gebly het.
Oranje-olifantoorspons
Die spons behoort tot die genus Agelas en tot die familie Agelasidae. Die wetenskaplike naam van die spesie is die eerste keer geldig gepubliseer in 1870 deur Schmidt.
Seisoen
Ashelling
Die seisoene ontstaan vanweë die Aarde se rotasie-as wat met ’n hoek van sowat 23,5º afwyk van die planeet se wentelvlak.
Nederlandse Wikipedia
Sterk groei
Op 24 Mei 2006 word die 200 000ste artikel gepubliseer en op 26 Desember 2006 word die grens van 250 000 artikels verbygesteek. Die mylpaal van 300 000 artikels word op 29 Mei 2007 bereik. Op 30 November 2008 word die 500 000ste artikel bygevoeg, en op 11 Desember 2011 bereik die Nederlandse Wikipedia die mylpaal van 1 000 000 artikels. In April 2013 steek die Nederlandse Wikipedia ook 1 500 000 artikels verby, nadat die Nederlandssprekendes se Wikipedia 'n maand vroeër groter as die Franse Wikipedia geword het.
Cornelius Rost
Boek
In die 1960's het Rost self ook sy herinneringe neergeskryf as Unternehmen Konterbande (Sending Kontrabande), maar dit is nooit gedruk of gepubliseer nie. Bauer se roman is egter in minstens 15 tale vertaal en word steeds herdruk.
Agelas conifera
Agelas conifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Huisinhoudsversekering
Versekerde gevare
Dit word ook risiko's genoem. Die mensdom word gedurig deur gebeurlikhede en handelinge bedreig wat skade mag veroorsaak. 'n Persoon (die versekerde) beskou dan sy situasie as onseker of daar skade gaan plaasvind en verder hoe groot die skade mag wees. Hierdie moontlikheid van skade word dan 'n gevaar of risiko genoem. Nie alle gevare word gedek nie, net die die wat spesifiek genoem word. By huisinhoudsversekering is die volgende gevare gewoonlik gedek:
Wat word gedek?
Huishoudelike goedere en persoonlike besittings word gedek. Vaste uitrusting en toebehore (bv. wasbakke, matte of lugreëling) wat aan die versekerde behoort of waarvoor hy verantwoordelik is, word nie gedek nie. Indien u die eienaar is, moet u dit onder aparte geboueversekering laat dek.
Waar word dit gedek?
U geniet dekking vir al die gevare by die volgende plekke:
Wittedrif
Wittedrif is 'n klein dorpie in die Suid-Afrikaanse provinsie Wes-Kaap. Wittedrif ressorteer onder die Bitou Plaaslike Munisipaliteit, wat onder beheer van die Tuinroete-distriksmunisipaliteit val.
Erica zitzikammensis
Erica zitzikammensis is 'n plant wat tot die genus Erica behoort en is deel van die fynbos. Die plant is inheems aan die Oos- en Wes-Kaap en kom in die Tsitsikammaberge voor. Slegs een spesie van 'n herbarium versameling van 1958 is bekend.
Mitsubishi J2M
Die eerste J2M1 modelle het in Maart 1942 gevlieg maar het tegniese probleme ondervind en is afgekeur deur die vloot. 'n Nuwe Kasei 23a-enjin is geïnstalleer en model J2M2 was in produksie vanaf Oktober 1942. Maar weens verdere tegniese probleme is die vliegtuig eers in Desember 1943 in diens gestel as die J2M3 en toegerus met vier 20 mm kanonne in die vlerke. Die Japannese het die vliegtuig die Raiden (weerligstraal) genoem en die Geallieerdes het dit die Jack genoem.
Duitse Wikipedia
Aantal artikels
Op 27 Desember 2009 het die Duitse uitgawe meer as 1 000 000 artikels gehad en op 19 November 2016 2 miljoen. 98% persent van die artikels het meer as 200 karakters gehad, 88% het meer as 512 grepe gehad, 42% was groter as 2 kB, en die gemiddelde artikel was 3698 grepe of 410 woorde lank.
Lindsey Graham
Vanaf 2019 is hy die Voorsitter van die Verenigde State Komitee op die Regbank. Hy is 'n lid van die Republikeinse Party (Verenigde State).
Graham is 'n afgetrede Kolonel van die Reserwemag van die Amerikaanse Lugmag, en is in die Senaat bekend om sy voorspraak vir 'n sterk nasionale verdedigingsmag en vir sy aggressiewe beleid van ingryping of tussenkoms wat internasionale konflikte betref.
Kornephoros
Name
Die ster se Bayer-naam is "Beta Herculis" en sy Flamsteed-naam "27 Herculis". Die tradisionele name is "Kornephoros", ’n Griekse woord wat "knuppeldraer" beteken, en "Rutilicus", ’n verdraaiing van die Latynse woord titillicus, "armholte".
Verdens Undergang (rolprent)
Rolverdeling
Frederik Jacobsen as die wandelende predikant
Nick Sloane
Hy het in besonder bekendheid verwerf vir sy bestuur van die berging van die wrak van die Italiaanse plesierboot Costa Concordia in September 2013. Die skip het 'n jaar vantevore 'n rotsrif getref, en het kort daarna op die eiland Giglio gekantel en was uiteindelik vir 20 maande gestrand. Die bergingsproses het in middel 2012 begin nadat die brandstof en olie verwyder is. Na meer as 'n jaar se voorbereiding is die skip uiteindelik regop gebring, waarna dit na Genua se skeepwerf geneem is vir uiteindelike aftakeling.
Eveleen Castelyn
Lewe en werk
Eveleen Pretorius is op 17 Junie 1928 op Schweizer-Reneke gebore en word groot op hierdie dorp waar haar vader, Jan Pretorius, stadsklerk was. Na die dood van haar vader in 1937 verhuis die gesin in 1939 na Pretoria. Sy gaan skool aan die Laerskool Pretoria-Oos en matrikuleer in 1946 aan die Afrikaanse Hoër Meisieskool. Hier verwek Anna Neethling-Pohl by haar ’n vroeë belangstelling in en liefde vir die poësie deur haar voorlees van gedigte van Leipoldt, Celliers, Marais, Krige, Eybers en die Louw-broers. Noodgedwonge moet sy na skool gaan werk om haarself te onderhou en sy kry opleiding in handelsvakke aan die Liefse Handelskollege in Pretoria. Vanaf 1947 tot 1952 is sy snelskrifonderwyseres by hierdie selfde kollege en later werk sy ook ’n ruk by die Universiteit van Pretoria. In 1950 trou sy met die onderwyser Hermanus Christoffel (Cas) Castelyn, later professor aan die Fakulteit Opvoedkunde van die Universiteit van Suid-Afrika. Hulle het twee seuns, Jan en François. Die gesin het ’n wye belangstelling in kuns, antieke Oosterse porselein, Persiese tapyte, Africana en wêreldletterkunde.
Roshen
Roshen is 'n Oekraïense vervaardiger van lekkergoed wat deur die politikus en sakeman Petro Porosjenko besit word. Dit verenig lekkergoedfabrieke in die Oekraïense stede Kijif, Winnitsja, Marioepol en Krementsjoek asook in Klaipėda, Litaue, en Lipetsk, Rusland, onder een dak. Die naam van die maatskappy is afgelei van die eienaar se getranslitereerde van in Engels, Poroshenko. Alle produkte word onder die handelsnaam Roshen bemark.
Patrick Duncan
Na Suid-Afrika
Duncan praktiseer as advokaat van 1907 tot 1910 en was 'n regsadviseur van die Transvaalse afvaardiging na die Nasionale Konvensie van 1908-1909 wat die Suid-Afrika-wet, die Grondwet van die te stigte Unie van Suid-Afrika, opgestel het.
Goewerneur-generaal
In 1937 word hy aangestel as goewerneur-generaal, die eerste keer dat die Unie-regering sy eie aanstelling gemaak het. Koning George VI, vir wie hy as staatshoof in die Unie verteenwoordig het, slaan hom tot ridder en stel hom aan in die Geheime Raad.
Persoonlike lewe
Duncan trou in 1916 met Alice Dold. Drie seuns en 'n dogter is uit die huwelik gebore. Hul seun Andrew (1920-1942) sneuwel tydens die Tweede Wêreldoorlog in Libië terwyl Patrick (1918-1967) 'n bekende anti-apartheid-aktivis was.
Henry IV, Part 1
The History of Henrie the Fourth, Part 1 is 'n historiese toneelstuk deur William Shakespeare. Dit is die tweede van Shakespeare se vierdelige reeks wat die opvolgende koningskap van Richard II, Hendrik IV (twee toneelstukke), en Hendrik V behandel. Henry IV, Part 1 beskryf 'n deel van geskiedenis wat begin met die Slag van Humbleton Hill en die geveg tussen Sir Henry (Hotspur) Percy en Archibald Douglas, die vierde Graaf van Douglas, in 1402 en eindig met die nederlaag van die rebelle by Shrewsbury in mid-1403. Dit was waarskynlik vir die eerste keer in 1597 opgevoer. Die toneelstuk is van die begin af uiters gewild by die publiek sowel as die kritici.
General Dynamics F-111
Ontwikkeling
Aanvanklik is die vliegtuig ontwikkel as 'n vegvliegtuig vir beide die Amerikaanse Lugmag en die Vloot maar na vertragings het die vloot onttrek uit die program. Die finale produk het egter die nuutste tegnologie gebruik en was 'n goeie produk. Dit was die eerste produksievliegtuig wat oor swaaivlerke beskik het. Die vlerke het aan die vliegtuig die vermoë gegee om teen 'n lae snelheid te land as die vlerke in die oopposisie is en teen supersoniese snelhede te vlieg wanneer die vlerke teruggeswaai is.
Kajuit
Die kajuit, wat die twee bemanningslede huisves, se ontwerp was uniek. Dit was 'n ontwerpvereiste van die Vloot maar behou deur die Lugmag nadat die vloot van die program onttrek het. Die vlieënier en wapenstelseloffisier sit langs mekaar in die kajuit wat toegerus is met lugreëling en onder druk gehou is. Daar was dus nie 'n behoefte vir uitskietstoele en drukpakke nie. Indien een van die bemanning die uitskiethandvatsel trek skiet die hele kajuit as 'n geheel met behulp van 'n vuurpyl uit en daal dan met 'n valskerm na die aarde. Dit kan selfs op grondvlak afgeskiet of onder water afgeskiet word. Dit was toegerus met lugsakke en kon dryf op die water.
Agelas fascicularis
Die spons behoort tot die genus Agelas en tot die familie Agelasidae. Die wetenskaplike naam van die spesie is die eerste keer geldig gepubliseer in 1867 deur Gray.
Weefsel
Funksies van epitele
Daarby is sommige epiteelselle gedifferensieer tot sintuigselle, waardeur hulle betrokke is by die ontvangs van prikkels. Die epiteelselle wat ŉ absorberende funksie het (weefsel van die derm, dele van die nier), vertoon ter vergroting van hul oppervlak baie mikrovilli (baie klein uitsteekseltjies). Meestal is hierdie mikrovilli om ring deur 'n dik laag glikoproteïene, wat selektief sekere stowwe uit hul omringende omgewing opneem Ander epiteelweefsels, soos die van die lugpyp, bevat baie trilhare (trilhaarepiteel).
Philippus de Klerk
Loopbaan
In 1946 verteenwoordig hy die Gereformeerde Kerk op die eerste Ekumeniese Sinode te Grand Rapids, VSA. Hy het hom besonder beywer vir die bevordering van die sending in die Gereformeerde kerkverband. Deur sy bemiddeling is van minister P.G.W. Grobler in 1932 'n plaas in die Soutpansberge bekom waarop die sendingterrein Siloam gevestig is. Hy was 'n besielende spreker en prediker. As vurige vaderlander het hy veral tydens sy jare lange verblyf in Pretoria sy volle deel bygedra tot die stryd van die Afrikaner. Hy was lank lid van die kultuurraad en agt jaar lank voorsitter van die Krugergenootskap.
Weefsel
Die dekepitele
Dekepitele vorm 'n bedekkende laag op 'n uitwendige oppervlak en dien as 'n uitvoerende laag op 'n inwendige oppervlak. Die klassifikasie van dekepitele geskied volgens die aantal sellae en die vorm van die selle, met inagneming van die aanwesigheid van keratien en cilia.
Die klierepitele
Hierdie epiteelweefsel kom voor as kliere en kan in twee hoofgroepe verdeel word: eksokriene (buisbevattende) kliere en endokriene (buislose) kliere. By 'n indeling van klierepitele moet eienskappe soos die vorm van die klier asook die tipe en wyse van afskeiding in berekening gebring word.
Die mobiele (bewegende) selle
Die mobiele selle veroorsaak onmiddellike reaksie van die bindweefsels in die geval van beserings of patologiese toestande:
Cornelis Vermaak Nel
Ontvangs
Ná die aftrede in 1913 van ds. S.P. Helm, wat net ’n jaar met woning en werkkring op Armoed (waar die gemeente Volmoed later sou afstig) gearbei het, besluit die kerkraad van die NG gemeente Oudtshoorn begin April 1914 om ’n derde predikant te beroep met standplaas Armoed. Nadat verskeie beroepe uitgebring is vir die vakature veroorsaak deur die vertrek van ds. A.M. McGregor (die eerste predikant; ds. P.J. Viljoen was die tweede predikant) na die NG gemeente Drieankerbaai, is die beroep eindelik aangeneem deur ds. C.V. Nel, wat einde Julie sy intreerede gehou het as eerste predikant van Oudtshoorn.
Isabel Lucas
Isabel Lucas (gebore 29 Januarie 1985) is 'n Australiese aktrise en vervaardiger. Sy is bekend vir haar rolle in die rolprente Daybreakers (2009), Transformers: Revenge of the Fallen (2009), Immortals (2011), en The Loft (2014).
Agelas gracilis
Die spons behoort tot die genus Agelas en tot die familie Agelasidae. Die wetenskaplike naam van die spesie is die eerste keer geldig gepubliseer in 1897 deur Whitelegge.
Burgerhuis
Die huis is volgens die H-vormige plan gebou gekenmerk deur die lang en onbelemmerde uitsig van die voordeur tot die agterdeur. Op die voorgewel is ’n driehoekige kap, maar die kurwe van die krulversierings aan weerskante is uniek. Die sygewels is van die konkaaf-konvekstipe. Die argitraaf om die voordeur is een van die vroegste voorbeelde bekend waar dit nie uit kiaathout, maar uit bakstene en bouklei vervaardig is. Nogtans het dit die pilaartjies bestaande uit drie panele elk so kenmerkend van die ou Kaapse barokstyl.
Juventus Football Club
Volgens die ranglys van alle tye gepubliseer in 2009 deur die International Federation of Football History & Statistics, 'n organisasie wat deur FIFA erken word, was Juventus Italië se beste klub en tweede in Europa van die 20ste eeu.
P.W. Buys
Digkuns
Deur die jare verskyn daar gedigte van hom in Stiebeuel 2 en Tydskrif vir Letterkunde, waarna hy in 1977 debuteer met Pleroma. Hierdie titel verwys na die alomteenwoordigheid van God in die ganse skepping en hierdie gedagte staan sentraal in al sy bundels. Die bundel se motto is Jeremia 23: 24: “Vervul ek nie die hemel en die aarde nie?” Die gedigte word in sewe afdelings verdeel, waar sewe die volmaakte getal ingevolge die Christendom en die Bybel is, sodat die samehang van alles in God ook deur die strukturering van die bundel ondersteun word. Deur fyn waarneming word gedigte gemaak van die alledaagse (soos die natuur) en hierdie sigbare dinge word telkens met die onsigbare verbind. Omdat alles eindelik in God bymekaarkom, kan uiterstes ook langs mekaar staan en in ’n gedig soos Japan word selfs die verskrikking van Hirosjima en Nagasaki aangeraak. In hierdie gedig werk die digter op boeiende wyse met teenstellings en word Japan eers as rustige en popmooi plek gesien soos deur die oë van ’n toeris, maar die verwysings na die vulkaan Fuji en die stede wat met die atoombomme vernietig is roep reeds die geskiedenis van wat hier gebeur het in die geheue. Die vrou wat deur die bestraling vermink is en haar man en ses kinders daar verloor het, is die finale kontras met die landskap. Ten spyte van God se alomteenwoordigheid, is Hy tog ook afwesig in sommige mense se lewens, soos uitgebeeld in Gasvrou. Die bundel verloop vanaf die meer algemene gaandeweg na ’n hoogtepunt, waar die afdeling De profundis (met gedigte oor donker en die dood), gevolg word deur Pleroma (met gedigte oor God se alomteenwoordigheid) en laastens die afdeling Vreugde, met heerlike belewenis van die glorie van God.
In Van sigbare en onsigbare dinge verwys die titel na 2 Korintiërs 4:18 wat impliseer dat dit wat jy sien eintlik tydelike teken of simbool is van die ewige dinge wat jy nie kan sien nie. Oor abstrakte sake (dood, siekte, metafisika) word dus konkrete gedigte gemaak. Die teenstellings wat reeds in die titel aangeraak word, is teenwoordig in die kontras tussen klein en magtige, tydelike en ewige, lig en donker, sigbare en onsigbare. Die bundel sluit herinneringsgedigte in, natuurgedigte (waar veral voëls ’n vername rol speel) en gedigte oor die mense wat die digter se pad gekruis het, ook in die siekekamer en ouetehuis. Soos die uitspraak van die Duitse digter Rilke wat voor in die bundel afgedruk word, het hierdie onverwante dinge deel van sy lewe geword en dig hy met die wysheid wat ervaring bring. Die bundel-eenheid word dan juis deur hierdie aanhaling bevestig, waar ’n wye belewenisveld bou aan een lewe en insig en die sigbare altyd iets van die onsigbare daarin verweef het. Die gedigte word in vyf ongetitelde afdelings verdeel. In die eerste afdeling is veral gedigte oor menslike lyding en verlies, met Yad Vaschem wat die gruwel van die Joodse uitwissing in die Tweede Wêreldoorlog aangrypend uitbeeld. Die tweede afdeling bevat hoofsaaklik natuurverse en fokus veral op winter. Winterdag I slaag daarin om uit die lelike beelde van hierdie harde seisoen ’n mooi vers te maak. Die volgende afdeling beskryf die leraar wat na sy eie aftrede in die ouetehuis bedien, waar die inwoners op die dood wag. Hier is dit die kort Naamloos wat die verlies kernagtig en treffend saamvat. Afdeling vier beskryf ’n eie siektegeskiedenis. Die kort laaste afdeling bevat godsdienstige gedigte, waarin die Skepping, die vroue in Jesus se stamboom en in Kunstenaar naas Hom Jesus as Skeppingsmiddelaar besing word.
Ander skryfwerk
Die skoollied van die Hoër Tegniese Skool Carel de Wet op Vanderbijlpark word deur hom geskryf en hy vertaal ook ’n aantal godsdienstige boeke in Afrikaans, insluitende H.J. Hegger se My weg na die lig en Jan Overduin se Die kindergebed.
Hy skryf ook verskeie teologiese studies wat as deel van die Potchefstroomse Universiteit se wetenskaplike studiereeks gepubliseer word. Hierdie geskrifte sluit in Luther, die Reformasie en ons, ’n Paar gedagtes oor ’n Calvinistiese kunsetiek met besondere verwysing na die probleem van pornografie en perssensuur, Sabbatsheiliging, Die botsing van pligte as etiese vraagstuk, Dans: ’n Gereformeerde studie en Calvyn en die kuns.
Nineteen Eighty-Four
Agtergrond
Die storie is 'n bitter satire oor 'n politieke stelsel wat perfekte beheer het op die aksies van alle onderdane op alle vlakke. Die enigste politieke party beheer die siel van die mens en dus die hele meganisme van liefde en haat. Die ideologie van hierdie party word Engsoc (Engels: "Ingsoc") genoem. Alhoewel dit oorspronklik 'n sosialistiese ideaal nagestreef het, het daar niks na die revolusie gebly nie. Daar moet kennis geneem word dat beide die Bolsjewiste/Staliniste en die Nazi's hulself (nasionale) sosialiste genoem het.
Alan Rawsthorne
Alan Rawsthorne (2 Mei 1905 – 24 Julie 1971) was 'n Britse komponis. Hy was gebore in Haslingden, Lancashire, en was begrawe in die Thaxted Begraafplaas in Essex.
Egiptiese mau
Geskiedenis
Dit is nie bekend presies hoe die mau ontstaan het nie, maar dikwels word beweer dat hy van Afrika-wildekatte afstam. Die naam self is die Middel-Egiptiese woord mau (letterlik "kat").
Egiptiese maus het ’n teken soos óf ’n kewer óf ’n "M" op hul voorkop. Laasgenoemde kom gewoonlik van die VSA af.
Vrugte-anatomie
Vrugte-anatomie beskryf die plantanatomie van die interne struktuur van vrugte.
Joseph Petrus Jooste
Herkoms en opleiding
duimnael|links|240px|Die bestuur van die Gereformeerde Studentekorps Veritas Vincet, Potchefstroom, 1927. Voor: [[Jacs van Rooy, S. Spoelstra en J.P. Jooste. Agter: S. du Toit en A. Postma.]]
Loopbaan
duimnael|links|320px|Dié groepfoto met ds. Jooste, die kerkraad en deputate is geneem op die dag van sy afskeid van die [[Gereformeerde kerk Barkly-Oos, 14 November 1931.]] Hy bedien agtereenvolgens die volgende gemeentes: Barkly-Oos en Dordrecht (1928–1931), Barkly-Oos en Elliot (1931), Bethulie (1931–1942) en Bloemfontein-Wes (1942–1946).
Montreal
Die huidige stadsgebied beslaan met 365,65 km² sowat drie vyfdes van die totale oppervlakte van Montrealeiland, die grootste van altesaam 234 eilande in die Hochelaga-argipel, een van drie eilandgroepe naby die samevloeiing van die Sint-Laurens- en Ottawa- (Frans: Outaouais-)riviere. Die stad het rondom Mont Royal ("die Koninklike Berg") gegroei – 'n berg met drie pieke op 'n hoogte van 233 meter bo seevlak, waarby Engelssprekende kwartiere tradisioneel in die weste en Franssprekende buurte in die ooste van Montrealeiland geleë is. Eweneens op Montreal- en ander eilande asook langs die oewers van die Sint-Laurensrivier is 'n aantal nedersettings geleë wat deel uitmaak van die metropolitaanse gebied met 'n oppervlakte van 4 259 km².
Teen die einde van die 17de eeu het Montreal se agterland feitlik tot by die Rotsgebergte (Frans: Les Rocheuses, Engels: Rocky Mountains), verby die Groot Mere en tot by die mond van die Mississippirivier gestrek toe voyageurs (Franse pelshandelaars en ontdekkers) hul togte dwarsoor Noord-Amerika vanuit Montreal onderneem het. Die voyageur Daumont de Saint-Lusson het die Groot Mere, Louis Joliet die Mississippirivier en Charles Albanel en Paul Denys die Baie d´Hudson (Hudsonbaai) ontdek.
Montreal het internasionale bekendheid verwerf met die wêreldtentoonstelling Expo '67 en die Olimpiese Somerspele 1976. Die stad is ook die setel van die International Civil Aviation Organization (ICAO), 'n gespesialiseerde agentskap binne die Verenigde Nasies (VN) wat die ontwikkeling en bedryf van die burgerlugvaart, lughawens, lugvaartroetes en lugvaartveiligheid beheer, en die International Air Transport Association (IATA). Daarnaas het ook die Canadian Space Agency / Agence spatiale canadienne (CSA/ASC) sy hoofkwartier in Longueuil, 'n voorstad suidoos van Montreal.
Die Irokese
Montrealeiland was gedurende die somer 'n belangrike handelspos waar Indiaanse en Franse handelaars byeengekom het om pelse uit die noorde teen Europese goedere te ruil. Champlain het af en toe as 'n geallieerde van die Algonkins en Hurone opgetree en aan hulle invalle in Irokese-gebiede deelgeneem. Die Irokese was eweneens pelshandelaars, maar het gewoonlik handel met die Nederlandse kolonie Nieu-Amsterdam (die historiese voorloper van New York) gedryf en daar ook vuurwapens in hande gekry. Hierdie invalle was daarop gemik om die Irokese mededingers uit te skakel en die handel met pelse op die Sint-Laurens te belemmer. In 1634 het Champlain 'n bykomende Franse handelspos in Trois-Rivières gestig.
Ville-Marie (1642–1665)
Die nedersetting het nou gestalte gekry met huise wat langs Rue Saint-Paul ontstaan het, terwyl 'n landstrook teen die Sint-Laurensrivier as meent gedien het. Maisonneuve het lang reghoekige landstroke teen die Sint-Laurens of sy takriviere aan setlaars toegeken, en die seigneurale meul het de kolonie se graan (hoofsaaklik koring) verwerk.
Britse gesag 1760–1800
Met 9 000 inwoners in 1800 was Montreal nog steeds 'n klein stad. Daar was nogtans vooruitgang op talle gebiede. Molson's Accommodation, Kanada se eerste stoomboot, het Montreal in 1809 met Québec-Stad verbind, en in 1821 is die Engelstalige McGill-universiteit gestig.
Montreal as handelsmetropool van Kanada
Etniese spannings het hul hoogtepunt met die Rebellies van 1837 en 1838 bereik wat deur die sogenaamde Patriotes aangevoer is. Die Frans-Kanadese opstand het misluk, en 'n nuwe bourgeoisie van Britse, Skotse en plaaslike Franssprekende handelaars het die ekonomie begin oorheers. Die aantal ambagsmanne het vinnig gegroei, en talle Ierse immigrante, onder wie baie vroue en tienermeisies, het as werkers of dienaars in Montreal gewerk en later die basis van die plaaslike werkersklas gevorm. As gevolg van grootskaalse immigrasie het sosiale probleme steeds verskerp, en naas brand- en vloedrampe het veral epidemieë duisende slagoffers geëis.
Nywerheidsentrum van Kanada
Saam met sy nywerheidsektor het ook die bevolking van Montreal vinnig gegroei tot 107 000 in 1871 en meer as 'n kwart miljoen in 1901. Die bevolkingsaanwas was nou veral aan die ontvolking van die platteland te danke. Alhoewel honderdduisende Québécois na die Verenigde State geëmigreer het, was ook Montreal 'n gewilde bestemming, en nuwe voorstede het begin uitbrei.
Omstreeks 1866 het Franssprekendes weer die meerderheid in die stad gevorm wat ondanks die deografiese veranderings sy oorwegend Britse karakter ten opsigte van ekonomie, boukuns en taal nog kon bewaar. Die welvarende Engels-Skotse bourgeoisie van Montreal het 'n sterk invloed op die Kanadese ekonomie uitgeoefen, die meeste groot ondernemings beheer en nou bande met Groot-Brittanje gehandhaaf. Hierdie invloedryke burgers is veral deur die Board of Trade verteenwoordig.
Elsa Joubert
Werk in die buiteland
Sy onderneem in 1948 ’n omvattende reis deur Afrika, wat in Tafelbaai aan boord van die City of London begin, al met die ooskus van Afrika langs. By Mombasa klim sy af en gaan oot land na die Victoriameer, van waar sy op ’n rivierboot al met die Nyl op tot in Kaïro vaar. Hiervandaan reis sy deur Europa, waar sy twee jaar agterbly. Sy werk onder andere vir die Verenigde Volke in Genève in Switserland en die Suid-Afrikaanse Ambassade in Lissabon in Portugal. In Parys bestee sy tyd saam met Jan Rabie en Klaas Steytler sluit hier ook vanuit Amerika by haar aan. Saam reis hulle dan met rugsakke verder. Om ekstra geld te verdien om aan die lewe te bly, doen sy van tyd tot tyd vryskutwerk as joernalis, onder andere deur ’n onderhoud te voer met die burgemeesteres van Berlyn, waarvoor dié haar £25 betaal. Sy stuur ook gereelde bydraes vir Die Burger, Sarie Marais en Die Huisvrou, waar Audrey Blignault destyds die redakteur was en ook van haar werk vir haar radioprogramme gebruik.
Montreal
Die na-oorlogse tydperk
Huisvesting in die groeiende voorstede en toenemende motorisering het die leefstyl van Montrealers ingrypend verander. Stadsbeplanning het op die bou van gesinshuise, winkelsentrums en veral nuwe snelpaaie gefokus. In Montreal se middestad is die Boulevard Dorchester (tans Boulevard René-Lévesque) gebou, en Place Ville-Marie was die eerste in 'n groter aantal nuwe wolkekrabberprojekte. Die historiese stadskern het sy rol as sakesentrum aan die kwartier langs Boulevard Dorchester afgestaan.
Lugvervoer
In 2004 is dié lughawe ter ere van Kanada se vroeëre eerste minister en boorling van Montreal, wyle Pierre Trudeau, hernoem na Montreal-Trudeau-lughawe (volledige amptelike naam in Frans: Aéroport International Pierre-Elliott-Trudeau de Montréal). Kanada se voorste lugredery, Air Canada, het sy hoofkwartier op Montreal-Trudeau-lughawe.
Volkspele
Volkspele is 'n Afrikaner volksdanstradisie. Die danse is oorspronklik op pieknieks en ander byeenkomste van jongmense uitgevoer, maar in die vroeë 20ste eeu het S.H. Pellissier 'n volkspelebeweging gestig met die doel om die reputasie en gewildheid van die spele te bevorder.
Geskiedenis
Die Afrikanerseuns en -dogters het vroeër piekniek-spele op 'n informele wyse by byeenkomste gespeel. Voorbeelde is Jolly Miller, Here we come gathering nuts in May en Early Rose. Soos die volk op die kulturele terrein ontwikkel het, was daar sametrekke van jongmense gereël waar spele soos Siembamba, Japie my Skapie e.d.m gespeel is. Daar was egter geen georganiseerde poging om hierdie volkspeletjies, toe nog slegs as "piekniekspeletjies" bekend, uit te bou of te organiseer nie.
Elsa Joubert
Reisverhale
Gedeeltes van Oos-Europa is die onderwerp in Swerwer in die herfsland. Hierdie reis begin in Berlyn in Duitsland en gaan dan deur Oostenryk na Turkye en Griekeland, waar sy ook die eiland Kreta aandoen.
Montreal
Lewenswetenskappe
Die meeste farmaseutiese ondernemings in Kanada het hulle hoofkwartiere in Montreal. Die farmaseutiese bedryf bied tans 31 500 werkgeleenthede, en sowat vyftien persent van plaaslike ondernemings in dié sektor is in buitelandse besit.
Elsa Joubert
Kortverhale
Dansmaat verhaal die skade en pyn wat mense mekaar aandoen en aangedoen het. Die verhale is feitlik almal gesitueer in die aktualiteit van Afrika en Suid-Afrika en maak vindingryk gebruik van Christelike beelde, motiewe en simbole. Ook bloed en vuur, simbole van geweld, word meermale gebruik om sin en betekenis te vind en deur optekening orde uit die chaos te maak.
Drama
Haar romans word gereeld vir die verhoog verwerk. Ons wag op die kaptein, Die laaste Sondag (’n verwerking wat sy self behartig) en Die swerfjare van Poppie Nongena word almal opgevoer.